Sag om prøvelse af to afgørelser fra Ankestyrelsen om henholdsvis vurderingen af uarbejdsdygtighed efter sygedagpengeloven og rådighedsvur... Vis mere
Ret: Retten i Herning (1. instans)
Faggruppe: Civilsag — Almindelig civil sag
Sagsemner: Almindelige emner;
Ansættelsesforhold;

/

DOMSRESUMÉ – CIVIL

RETTEN I HERNING - HARALDSGADE 28 - 7400 HERNING - TELEFON 99 68 60 00

5. januar 2023

Sagsnummer: BS-2006/2022-HER

Uarbejdsdygtighed og rådighedsforpligtelse.

Retten i Herning har den 5. januar 2023 afsagt dom i en sag om prøvelse af to afgørelser fra Anke-
styrelsen om henholdsvis vurderingen af uarbejdsdygtighed efter sygedagpengeloven og rådig-
hedsvurderingen efter arbejdsløshedssikringsloven. Dommen blev afsagt af 3 dommere.

Sagen drejede sig om en arbejdstager, der efter ca. et halvt års sygemelding efter samråd med sin læge
meldte sig rask og efterfølgende – efter at have været til møde hos A-kassen og fagforeningen
- på ny meldte sig syg. Den pågældende havde flere forskellige helbredsproblematikker. Kommunen
og senere Ankestyrelsen fandt imidlertid ikke, at han var uarbejdsdygtig, og han kunne derfor ikke få
et ressourceforløb, som A-kassen og fagforeningen havde lagt op til. Efterfølgende fandt A-kassen og
senere Ankestyrelsen heller ikke, at han stod til rådighed for arbejdsmarkedet, hvorfor han heller ikke
kunne få dagpenge på det pågældende tidspunkt. Han havde derfor ingen indkomst i en peri-ode, men
havde på tidspunktet for sagens behandling i retten været i arbejde i knap et år og oplyste, at hans
helbredsforhold var uændrede.

Retten fandt ikke tilstrækkeligt grundlag for at tilsidesætte Ankestyrelsens afgørelse om afslag på
ressourceforløb. To dommere fandt derimod, at der som følge af utilstrækkelig vejledningsbistand i
forhold til den pågældende om mulige job, som han kunne bestride, var tilstrækkeligt grundlag for at
tilsidesætte afgørelsen om manglende rådighed. En dommer fandt ikke, at der var et sådant til-
strækkeligt grundlag og ville i det hele frifinde Ankestyrelsen. Efter stemmeflertallet blev Ankesty-
relsens afgørelse om, at den pågældende ikke i tilstrækkeligt omfang stod til rådighed for arbejds-
markedet, tilsidesat.

WWW.DOMSTOL.DK/HERNING



/

Afgørelsesdato
Dommen blev afsagt af Retten i Herning den 5. januar 2023.

2



/